陳情獻中丞
作者：喻坦之
朝代：唐

paragraphs: 孤拙竟何營，徒希折桂名。
始終誰肯薦，得失自難明。
貢乏雄文獻，歸無瘠土耕。
滄江長發夢，紫陌久慙行。
意縱求知切，才惟懼鑒精。
五言非琢玉，十載看遷鶯。
取進心甘鈍，傷嗟骨每驚。
塵襟痕積淚，客鬢白新莖。
顧盼身堪教，吹噓羽覺生。
依門情轉切，荷德力須傾。
獎善猶憐貢，垂恩必不輕。
從茲便提挈，雲路自生榮。